
OSTVARENJE NOVOG MEĐUNARODNOG EKONOMSKOG PORETKA 
mora biti najprioritetniji zadatak Organizacije ujedinjenih nacija, nesvr: 
stanih zemalja i zemalja u razvoju, pa i celokupnog naprednog sveta; opšte 
i potpuno razoružanje je sastavni deo tih napora. Ubrzanje procesa razo- 
ružanja je jedan od bitnih uslova za istinsko ostvarenje NMEP-a, za ostva 
renje rezolucija i preporuka šestog i sedmog specijalnog zasedanja GSUN-a, 
odluka petog samita nesvrstanih zemalja. Generalna skupština UN i drugi 
njezini organi doneli su mnoštvo rezolucija, preporuka o bar parcijalnom 
razoružanju, ali su one ostale pretežno neostvarene; bilateralni sporazumi 
o razoružanju ograničavaju se na periferna pitanja i ne mogu obezbediti 
istinski mir i bezbednost u svetu i uopšte ne vode računa o rešavanju pro- 
blema Sever—Jug. Proglašena je dekada razoružanja. 28. zasedanje GSUN 
je pozvalo članice Saveta bezbednosti i ostale zemlje da smanje vojne pro, 
račune za deset posto u korist bržeg razvoja ZUR-a i čak osnovala komitet 
za upotrebu tih sredstava! Razvijene zemlje ne samo da su se oglušile na 
ovaj apel već čak smanjuju javnu pomoć ZUR-u i protive se svakoj među- 
narodnoj meri u pravcu uvođenja NMEP-a, pozivajući se na krizu svetske 
privrede, rastuću inflaciju i nezaposlenost, nestabilnost vodećih valuta, itd., 
a prelaze preko toga da te iste zemlje svake godine sve više troše za naoru- 
žanje. Svestrano zalaganje nesvrstanih zemalja i ZUR-a, uz aktivno učešće 
svih naprednih zemalja i pokreta za ubrzanje procesa razoružanja, reba 
da jača jedinstvo unutar nesvrstanih zemalja kao i nesvrstanih sa ZUR-em, 
uslov za ostvarenje najznačajnijih neposrednih ciljeva GSUN-a, presudnih 
za sudbinu sveta. 





I. 


POVELJA ORGANIZACIJE UDRUŽENIH NACIJA ima za bitan ci 
obezbeđenje svetskog mira i međunarodne bezbednosti; ovaj cilj mora biti 


prioritetan i ostvarljiv time da se »samo minimum ljudskih i ekonomskih 
resursa sveta koristi za naoružanje«. Opšte i potpuno razoružanje, koje 





4 politička misao 650 


mora biti jednodušno, tj. konsenzusom prihvaćeno od svih zemalja članica, 
nije lako rcalizovati; radi se o izuzetno osetljivim problemima nacionalne 
bezbednosti svake zemlje i njezinih interesa, zbog čega je potrebna strplji- 
vost i svestrano razumevanje. Pre svega treba obezbedili ostvarenje brojnih, 
makar skromnih i ograničenih, sporazuma koji su već bili prihvaćeni, ali 
sa retkim izuzecima i ostvareni. 

Pitanje razoružanja, u jednom ili drugom obliku, nalazi se permanentno 
na gotovo svim zasedanjima Generalne skupštine UN-a, na brojnim sastan- 
cima Saveta bezbednosti i drugim telima OUN-a. Već početkom 1946. go- 
dine prihvaća OUN Rezoluciju o razoružanju koju je sledilo više od sto- 
tinu drugih rezolucija o tom pitanju. 1959. godine je Generalna Skupština 
jednodušno prihvatila da je »pitanje razoružanja, opšteg i potpunog, naj- 
značajnije s kojim je suočen današnji svet«. Sličnu izjavu je ponovila na 
zasedanju 1973. godine. 


OUN koristi različite organizme kao instrumente za ostvarenje ovog 
cilja; rezolucijom od 1946. godine osnovana je Komisija za atomsku encr- 
giju, a naredne godine Komisija za klasično naoružanje, pošto se Atomska 
komisija ograničila na probleme eliminisanja nuklearnog oružja i nuklear- 
nih sistema. 1952. godine su te dve komisije menjane sa Komisijom za razo- 
ružanje koja je dve godine kasnije formirala posebnu potkomisiju sa učeš. 
ćem SAD, Sovjetskog Saveza, Francuske, Velike Britanije i Kanade. 1959. 
godine osnovan je Komitet desetorice za razoružanje sa učešćem pet ze- 
malja Istoka (SSSR, Bugarska, Poljska, Rumunija, ČSSR); i pet zemalja 
Zapada (SAD, Velika Britanija, Francuska, Italija i Kanada). Iste godine 
osnovan je Komitet osamnaestorice za razoružanje u kome su SAD i SSSR 
kopredsednici (Francuska odbila da bude članica tog komiteta). Od tada 
svake godine Komitet podnosi izveštaj o svom radu Generalnoj Skupštini 
UN-a. 1969. godine povećan je broj članica Komiteta na 26, uključivo Jugo- 
slaviju; promenjen je naziv Komiteta u Konferenciju za razoružanje (CCD). 





Septembra 1961. godine su Generalnoj skupštini UN-a vlade SSSR-a i 
SAD-a podnele zajedničku Deklaraciju o principima multilateralnih prego 
vora o razoružanju; naredne godine podnela je vlada SSSR-a Komitetu 
osamnaestorice Projekt ugovora o potpunom i opštem razoružanju pod 
striktnom međunarodnom kontrolom, a vlada SAD-a tekst Okvirne linije 
osnovnih dispozicija ugovora o potpunom i opštem razoružanju u mirolju- 
bivom svetu; oba predloga su kasnije dopunjena, i bila su predmet detalj- 
nih rasprava više godina. 

U toku tih godina došlo je do zaključenja više sporazuma; prvi je bio 
sporazum 1959. godine o Antarktiku (dogovoreno izvan OUN-a!); predviđa 
potpunu demilitarizaciju Antarktika. 5. avgusta 1963. godine bio je u Mo- 
skvi potpisan sporazum o zabrani proba nuklearnih oružja u atmosferi, u 
vanatmosferskom prostoru i pod vodom; sporazum su potpisale tri nu- 
klearne sile u prisutnosti generalnog sekretara OUN-a. Više od sto zemalja 
je već ratifikovalo taj sporazum, ali ne i Francuska, NR Kina i Indija kao 
nuklearne sile. 


Pregovori a neširenju nuklearnog oružja su počeli već krajem pedese- 
tih godina; tek 5. marta 1970. godine stupa na snagu Sporazum o neproli- 

feraciji nuklearnog oružja. Više zemalja nije potpisalo taj sporazum, mada 
on predviđa mogućnost izlaska ako predstavnik »smatra da su izuzetni do- 
gađaji u vezi odredaba tog sporazuma ugrozili najviše interese njegove 
zemlje«. Zbog zahteva više zemalja za dopunskim garancijama protiv nu- 
klearnog napada Savet bezbednosti je juna 1968. godine prihvatio posebnu 
deklaraciju. 

Nuklearne zemlje naročito su insistirale na utvrđivanju bezatomskilh: 
zona; od 1956. godine dalje je to bio predmet brojnih zasedanja, rasprava u 
generalnoj Skupštini i drugim organima UN-a. Februara 1967. godine do- 
lazi do potpisivanja sporazuma o zabrani nuklearnih oružja na prostoru 
Latinske Amerike — Tlatelolco sporazum; on predviđa osnivanje međuna- 
rodnog organizma za njegovo sprovođenje (osnovan juna 1969. godine). 





Sporazum ima dva protokola: prvi obavezuje ekstrateritorijalne sile 
koje imaju posede na području Latinske Amerike (SAD, Francuska, Ho- 
landija i Velika Britanija) na poštovanje odredaba tog Sporazuma, dok 
drugi protokol obavezuje specijalno nuklearne sile na poštovanje istog. 
Ipak Protokol I su ratifikovale samo Velika Britanija i Holandija, a Proto. 
kol II SAD, Francuska i Velika Britanija, zbog čega su latinskoamerič 
države tražile da se pitanje stavi na dnevni red Generalne Skupštine UN-a 
1974. godine. Vlada Sovjetskog Saveza načelno podržava osnivanje bezatom- 
skih zona, ali nije potpisala Protokol II. 





Generalna skupština UN-a je već 1958. godine imala na dnevnom redu 
pitanje miroljubivog korišćenja izvanatmosferskog prostora i formirala po- 
seban komitet u cilju proučavanja tog problema; 1963. godine je Skupština 
prihvatila predlog Meksika, koji je podneo u ime Komileta osamnaestorice 
o zabrani nuklearnog oružja i drugog oružja za masovno uništavanje u 
izvanatmosferskom prostoru. Ti principi usvojeni su u Sporazumu o upo- 
trebi izvanatmosferskog prostora koji je stupio na snagu oktobra 1967., 
čime je laj prostor postao denuklearizirana zona. 


Na 25. jubilarnom zasjedanju Generalne skupštine UN-a prihvaćen je 
predlog U Tanta da se dekada od 1970. do 1980. proglasi decenijom razoru- 
žanja; iste godine je Konferencija komiteta za razoružanje — CCD — for- 
mulisala Sporazum o zabrani nuklearnih instalacija i drugih oružja za ma- 
sovno uništavanje na dnu mora, okeana i po zemlji morskog dna; sporazum 
je stupio na snagu maja 1972. godine. 


1969. godine je Generalna skupština UN-a prihvatila izveštaj generalnog 
sekretara o hemijskom i bakteriološkom oružju i cfektu njihove upotrebe; 
na predlog 12 nesvrstanih zemalja — članica CCD je prihvatila resoluciju 
o zabrani svih vrsta hemijskog i bakteriološkog oružja. Više država nije 
prihvatilo resoluciju, među njima SAD; avgusta 1971. predložile su SAD i 
SSSR odvojene ali istovetne tekstove Konvencije o zabrani proizvodnje, 
o razvoju i stokiranju biološko bakterioloških i toksičkih oružja i o njiho- 
vom uništenju koju je potpisalo više zemalja krajem 1973. godine, ali je 
nijedna zemlja nije ratifikovala do kraja te godine. Jula 1974. su šefovi 
SAD i SSSR na sastanku u Moskvi prihvatili inicijativu CCD o zaključenju 
međunarodne konvencije o najtežim vrstama hemijskog oružja. 





1972. godine je Kurt Waldheim, generalni sekretar UN-a, na zahtev 

Generalne skupštine objavio izveštaj o sve češćoj upotrebi napalm bombi 
i drugih vrsta oružja za zapaljivanje; 1973. godine je Generalna skupština 
rešila da nastavi sa proučavanjem tog pitanja. Iste godine je Skupštna sa 
žaljenjem konstatovala da se nastavljaju nuklearne probe, mada je prošlo 
10 godina od potpisa Sporazuma o njihovoj parcialnoj zabrani; na sastanku 
šefova dveju supersila jula 1974. godine u Moskvi potpisan je sporazum o 
ograničenju nuklearnih podzemnih proba sa jačinom iznad 150 kilotona 
počevši sa 31. marlom 1976. godine. 


1969. gođine su počeli pregovori između SAD i SSSR SALT (Strategic 
Arms Limitations Talk (Razgovori o ograničenju strateškog oružja), Sep- 
tembra 1971. godine bio je potpisan Sporazum o odgovarajućim merama 
za smanjenje opasnosti nuklearnog rata i Sporazum o poboljšanju direkt- 
nih komunikacionih veza između Moskve i Washingtona. 25. maja 1972. 
godine bili su potpisani u Moskvi završni sporazumi prve faze SALT I, 
tj. Ugovora o ograničenju antibalističkih sistema i Privremeni sporazum o 
merama u pogledu ograničenja strateških ofanzivnih oružja. 











Pregovori o SALT II su nastavljeni novembra 1972. Na sastanku jula 
1974. godine u Moskvi dogovoreno je da će vlade SAD i SSSR još pre isteka 
SALT I — oktobra 1977. — zaključiti sporazum o ograničenju strateškog 
ofanzivnog oružja sa važnošću do 1985, godine. 








1972. godine je Generalna skupština UN-a svečano prihvatila rezoluciju 
kojom se zemlje članice UN odriču upotrebe sile i pretnji u bilo kom 
obliku u međunarodnim odnosima shodno Povelji UN kao i upotrebe nu- 
klearnih oružja. 

29. zasedanje Generalne skupštine UN-a imalo je na dnevnom redu 
»Zabranu dejstvovanja na ekologiju i klimu u vojne svrhe | u druge svrhe 
koji su suprotni sa bezbednošću, blaginjom i zdravljem«. Šefovi SAD i 
SSSR su jula 1974. godine u Moskvi objavili Deklaraciju o ekološkom ratu. 


Z 


Posebnu i trajnu pažnju posvećuje OUN ekonomskim aspektima i po- 
sledicama parcijalnog kao i potpunog, opšteg razoružanja. 1962. godine je 
generalni sekretar UN-a pripremio izveštaj »Ekonomske i socijalne posle- 
dice razoružanja«, u kom izričito kaže da će biti moguće sve probleme i 
poteškoće oko razoružanja oikloniti odgovarajućim nacionalnim merama 
i da će upotreba tih sredstava koristiti celom svetu, a ne samo zemljama u 
razvoju. 1972, godine je U Tant predložio studiju kojom bi se u sedamdese- 
tim godinama utvrdili novi prioriteti — nacionalni i internacionalni — u ve- 
zi ekonomskih i socijalnih posledica razoružanja. Iste godine je imala Gene- 
ralna skupština UN-a na dnevnom redu »Ekonomske i socijalne posledice tr- 
ke u naoružavanju i negativni efekti toga na mir i svetsku bezbednost«. Skup- 
ština je zadužila generalnog sekretara da pripremi izveštaj o tome za na- 
redno zasedanje 1971. godine, pod naslovom »Ekonomske i socijalne 
posledice trke u naoružanju i vojni budžeti«. Izveštaj konstatuje da se od 
1961. do 1970. godine utrošilo za naoružanje 1.900 milijardi dolara i da će, 

ako se nastavi tom dinamikom, tj. da vojni budželi apsorbuju cca 6,5% 
BNP godišnje, ti troškovi dostići na kraju ove decenije 300 do 350 milijardi 
dolara po cenama iz 1970. godine. Mada veći deo tih izdataka tereti velike 
sile, ipak postaje teret ZUR-a za odbranu sve teži i štetniji. Svetska trgo- 
vina zbog toga je usporena, ekonomskofinansijska pomoć ZUR-u se sma- 
njuje, zaoštravaju se ekonomski i socijalni problemi većine zemalja i sveta 
kao celine, kaže izveštaj, zbog sve oštrije trke u naoružanju. Na predlog 
Generalne skupštine 1970. godine je generalni sekretar pripremio izveštaj 
»Razoružanje i razvoj« kojim povezuje ta dva presudna pitanja za savre- 
meni svet, a naročito za zemlje u razvoju. 

SMANJENJE VOJNIH BUDŽETA je od posebnog značaja za ostvarenje 
ciljeva zemalja u razvoju i nesvrstanih zemalja; to pitanje je bilo ponovno 
na dnevnom redu Generalne skupštine pozivajući se na odredbe Povelje 
UN-a. Rezolucija 380 (V) Generalne skupštine novembra 1950. »Mir kroz 
akte« kaže da je »... za trajan mir u svetu neophodno smanjiti ljudske i 
ekonomske resurse na najmanju meru u korist manje razvijenih područja 
sveta ...«. U pedesetim i šezdesetim godinama bilo je neophodno mnoštvo 
predloga, ali je suviše zemalja, naročito zapadnih, tražilo da se to pitanje 
rešava zajedno sa problemom opšteg razoružanja. 1973. godine je vlada 
SSSR predložila smanjenje vojnih budžeta zemalja stalnih članica Saveta 
bezbednosti za deset posto i da se deo ušteđenih sredstava koristi za ZUR-e. 
SAD, Velika Britanija i Francuska su odbile predlog sa molivacijom da 
nije rešeno pitanje definisanja strukture vojnih budžeta; pored toga sma- 
traju da su naoružanje i problem razvoja ZUR-a odvojeni, različiti problemi 
koje treba odvojeno proučiti. I NR Kina je odbila predlog. Ipak je Gene- 
ralna skupština jakom većinom prihvatila rezoluciju kojom preporučuje 
stalnim članicama Saveta bezbednosti smanjenje vojnih budžeta u nared- 
noj fiskalnoj godini za deset posto u odnosu na 1973. godinu. NR Kina je 
bila protiv, dok su SAD, Francuska i Velika Britanija apstinirale. Skupština 
istovremeno preporučuje da se tih deset posto koristi za brži razvoj ZUR-a, 
a isto preporučuje i zemljama sa jakim ekonomskim i vojnim potencijalom. 
Osnovan je poseban komitet za raspodelu sredstava do kojih će se doći 
ovim preporukama. Skupština je zadužila generalnog sekretara UN da pri- 
premi izveštaj o ostvarenju tih rezolucija — preporuka. 

»Development Forum« objavljuje zaključke OUN-a o studiji iz 1971. i 
72. godine o »Ekonomskim i socijalnim posledicama trke u naoružanju i 
vojnih izdataka«; 14 naučnika i ekonomista iz zemalja Istoka i Zapada, 
razvijenih i zemalja u razvoju je učestvovalo u odgovorima na 21 pitanje. 
Evo nekih od tih odgovora: 
na pitanje koliko sredstava troši svet u vojne svrhe kaže se da se u roku 
od 10 godina godišnji izdatak povećao od 120 na 200 mlrd što znači 6,5% 
svetskog BNP; 
na pitanje koliko je učešće u tim zemljama sa najjačom vojnom struklu- 
rom kaže se da 6 zemalja: SAD, SSSR, NR Kina, Francuska, Velika Brita- 
nija i SR Nemačka učestvuju sa 4/5 u svelskim vojnim izdacima u prošloj 
dekadi, što znači prosečno 8% u njihovom BNP; 








na pitanje koliko je učešće »Irećeg sveta« odgovara se da »Tr: 





svet« 

u svetskim izdacima za vojne svrhe učestvuju sa oko 6%; 

oko 50 miliona ljudi, više od jedne trećine iz ZUR, angažirano je, po- 
sredno ili neposredno, na vojnom području; 

na pitanje o odnosu vojnih i ostalih javnih izdataka kaže se da se troši 
za ekonomske i socijalne programe u većini zemalja tek jednim razlomkom: 


vojni izdaci su gotovo tri puta veći nego što su izdaci za zdravlje, gotovo 
dva puta veći od izdataka za prosvetu i trideset puta veći od javne pomoći 
zemljama u razvoju; 


za istraživački rad i razvoj u vojne svrhe troši se oko 25 mlrd godi 
šnje, što je gotovo polovina iznosa od svih izdataka za istraživanje i razvoj 
u svetu. Istraživanje na području zdravstva učestvuje svega sa 4 mlrd dol. 


Najviše su time pogođene zemlje u razvoju koje su prinuđene odvajati 
sve veći deo nacionalnog bruto proizvoda za odbranu; te zemlje troše rela- 
tivno više za vojsku i oružje od razvijenih zemalja čime onemogućuju rea- 
lizaciju svojih razvojnih programa i postepeno smanjivanje jaza između 
njih i razvijenih zemalja. Nesvrstane zemlje su pre krize nafte trošile oko 
10 milijardi dolara godišnje za naoružanje, što znači tek deseti deo ta- 
dašnjih svetskih izdataka za naoružanje ali je i to izuzetno teretilo nacio- 
nalne privrede tih zemalja. Posle krize nafte izdaci više nesvrstanih ze- 
malja su se vrtoglavo povećavali. Dok su razvijene zemlje imale stopu rasta 
za naoružanje i vojsku 2,0% godišnje, ova je na prostoru ZUR-a iznosila 
7,2 posto! Vojni izdaci po glavi stanovnika u razvijenim zemljama su izno- 
sili 10 posto, a u ZURu 4,6 posto! Ekonomska kriza kapitalističkog dru- 
štva povećava pritiske razvijenih zemalja na ZUR i znači nov stepen opa- 
snosti koji traži nova sredstva, investicije u cilju odbrane; ekonomska kri- 
za, koja je dugotrajna i strukturna, dovodi do novih oblika sprege odbram- 
benih i ekonomskosfinansijskih inleresa kapitala, pa i do novih mogućnosti 
pritiska, uključivo lokalne ratove, na ZUR i nesvrslane zemlje. Velekapital 
ne beži ni od upotrebe sile, oružja za spašavanje kapitalističkog sistema. 

Zemlje u razvoju angažuju sve veća sredstva za naoružanje, ali je nji- 
hov ukupni trošak još uvek šest puta manji od utroška razvijenih zemalja 
za naoružanje: značajno je i to da svega deset zemalja u razvoju ulroši 
tri četvrtine izdataka ZUR za naoružanje. Suština problema je u tome da 
nijedna zemlja u razvoju, bez obzira na to koliko troši za naoružanje, ne 
ugrožava supersile kao što to one, bar potencijalno, čine. Posleratni pe- 
riod znači zaoštravanje trke u naoružanju, militarizaciju privrede i dru- 
štvenog života i nemoć dosadašnjih multilateralnih pregovora; umesto veće 
međunarodne bezbednosti dolazi do postepenog sužavanja međunarodne i 
nacionalne bezbednosti. 


Pažnju zaslužuje odgovor na pitanje da li je opšta bezbednost veća 
zbog sve većih izdataka za naoružanje kao i na pitanje kakav je efekat trke 
u naoružanju na unutrašnju politiku. Sličan je i odgovor na pitanje zašto 
svaki nov napredak na vojnom području uskoro postaje obsoletan. 

Posebno pitanje govori o štetnim posledicama trke o naoružanju na 
svetsku trgovinu, kao i na pomoć zemljama u razvoju. 

Trinaesto pitanje se odnosi na ulogu vojno-industrijskog kompleksa, 
fenomena koji je kao prvi kritikovao predsednik Eisenhover, ali koji ne 
važi samo za SAD. Vojno-industrijski kompleks svuda u svetu nastoji da 
jača i prilagođava se novonastalim uslovima. 


U vezi šesnaestog pitanja — »da li će smanjenje izdataka za naoružanje 
biti korišćeno za više produktivne svrhe« kaže se da bi 20% smanjenja 
vojnih izdataka pokrilo najhitnije ekonomske potrebe razvijenih zemalja i 
zemalja u razvoju i doprinelo sužavanju jaza između Severa i Juga. 





Da li će razoružanje poremetiti ekonomsko stanje u svetu? Studija 
odgovara kategorično da nije očekivati povećanje privredne nestabilnosti 
zbog smanjenja naoružanja. Prelazne probleme je moguće rešiti odgovara- 
jućim međunarodnim i nacionalnim merama što važi i za prekvalifikaciju 
ljudske snage i proizvodnih programa vojnih postrojenja. Drugi svetski rat 
je dao u tom pogledu konkretne, konstruktivne rezultate. Studija odgovara 
na posledice nuklearnog razoružanja, biološkog razoružanja, preorijentacije 
istraživačkog rada po svim važnijim oblastima i na kraju govori o prepo- 
rukama eksperata Ujedinjenih nacija. Završava sa »Pretnja konačne kata- 
strofe do koje vodi trka u naoružanju je daleko veća opasnost kojom se 
suočava savremeni svct, opasnija od siromaštva i bolesti, opasnija od popu- 
lacijske eksplozije i daleko premašuje čak kratkoročne koristi koje možda 
daje naoružanje u pogledu jačanja nacionalne bezbednosti.« 


3 
XXXII Zasedanje Generalne skupštine UN 


Prošlogodišnje zasedanje Generalne skupštine (otvorenje 20. septembra) 
je značajno za problematiku razoružanja; na dnevnom redu ima sličnu pro- 
blematiku kao ranija, naročito prethodno XXXI zasedanje, ali je značajnije 
zbog predstojećeg Specijalnog zasedanja GAUN, posvećenog razoružanju. 
Od 122 tačke dnevnog reda 21 je posvećena prolematici razoružanja (od 
33. do uključeno 53. tačke). 


Tč. 33: Ekonomske i socijalne posledice trke u naoružanju i njezine izu- 
zetno štetne posledice po svetski mir i bezbednost; izveštaj podnosi gene- 
ralni sekretar Waldheim. Ta tačka nalazi se na dnevnom redu redovnih za- 
sedanja već od 25. jubilarnog zasedanja, što ukazuje na njezin značaj ali i 
na nemoć ove najviše univerzalne organizacije, koja još nije izašla iz aka. 
demskih okvira. 26. zasedanje je prihvatilo izveštaj generalnog sekretara 
»Ekonomske i socijalne posledice trke u naoružanju i vojni izdaci« i odlu- 
čilo da će to biti stalna briga Generalne skupštine. 28. zasedanje je rasprav- 
ljalo o konkretnim merama i u pogledu smanjenja vojnih budžeta. 


TČ. 34: Implementacija rezolucije 3473 sa 30. zasedanja GAUN o pot- 
pisivanju i ratifikaciji dopunskog protokola I ka Ugovoru o zabrani nu 
klearnog oružja u Latinskoj Americi — Tlatelolco ugovor; ugovor su pri- 
hvatile države Latinske Amerike još februara 1967. 26. zasedanje GAUN 
iste godine je pozvalo sve državečlanice UN da ugovor potpišu i ratifikuju. 
Vlade SAD i Francuske to nisu uradile. 

Tč. 35: Internacionalna saradnja u miroljubivoj upotrebi vasione; iz- 
veštaj podnosi Komitet za miroljubivu upotrebu vasione. Prvi put na dnev- 
nom redu GAUN na 30. zasedanju; osnovan poseban komitet od 37 članova. 


TČ. 37: Zaključenje svetskog ugovora o neupotrebljavanju sile u među. 
narodnim odnosima; na dnevni red stavljeno na predlog SSSR; na 31. za- 
sedanju države-članice pozvane su da do 1. juna o. g. podnesu predloge, 
primedbe. Izveštaj podnosi generalni sekretar Waldheim. Interes socijali- 
stičkih zemalja se vidi i u tome što kao zvanični dokumenti cirkulišu pisma 
vlada SSSR, ĆSSR, Belorusije, Mađarske, DR Nemačke. 


TČ. 38: Spaljivačka i druga specifična konvencionalna oružja koja bi 
mogla biti predmet zabrane ili ograničenja iz humanih razloga; izveštava 
generalni sekretar. Na dnevnom redu od 27. zasedanja. 

TČ. 39: Hemijska i bukteriološko-biološka oružja; izveštava CCD — 
Konferencija komiteta za razoružanje; na dnevnom redu od 21. zasedanja; 
10. aprila 1972. data je na potpis i ratifikaciju Konvencija o zabrani razvoja, 
proizvodnje i lagerovanja bakterioloških (bioloških) i toksičkih oružja i o 
njihovom uništenju; na snagu stupila marta 1975. 


TČ, 40: Nužnost prestanka nuklearnih i termonuklearnih proba i za- 
ključenje ugovora; izveštava CCD, Na dnevnom redu od 9. zasedanja 1954. 
god! Oktobra 1963. stupa na snagu Ugovor o zabrani proba nuklearnih 
oružja u atmosferi, vasioni i pod vodom. 31. zasedanje je osudilo nuklearne 
probe svih vrsta i pozvalo države koje još nisu pristupile tom ugovoru da 
to što pre urade. 

Tč. 41: Implementacija rezolucije GAUN 31/67 a potpisivanju i ratifi- 
kaciji dopunskog protokola II Tlatelolco o zabrani nuklearnih oružja u 
Latinskoj Americi; potpisan kao i Protokol I februara 1967; prihvatile ga 
Velika Britanija, SAD, Francuska, NR Kina, ali ne i SSSR. 


TČ. 42: Efektivne mere za implementaciju namera i ciljeva dekade o 
razoružanju; prihvaćen predlog o dekadi razoružanja na 29. zasedanju 
30. zasedanje je s tim u vezi pozvalo državečlanice da sredstva ušteđena 
smanjenjem naoružanja, naročito nuklearnog, usmjeravaju ka bržem raz- 
voju ZUR-a i pozvalo generalnog sekretara da problem razoružanja pove- 
že sa problemom razvoja, 31. zasedanje je tražilo poboljšanje koordina: 
cije svih mehanizama UN-a na području razoružanja i razvoja kao i da se 
32. zasedanju omogući prihvatanje razumnog programa i rada o svim aspek- 
tima potpunog i opšteg razoružanja pod međunarodnom kontrolom, u skla- 
du sa rezolucijom GAUN 2602 E(XXIV) o proglašenju dekade razoružanja. 
Izveštavaju CCD i generalni sekretar Waldheim. 








Tč. 43: Implementacija deklaracije o denuklearizaciji Afrike; prihvaće- 
na na 29, zasedanju na predlog Organizacije afričkog jedinstva 1964, god. 

"TČ. 44: Ostvarenje denuklearizirane zone na Srednjem Istoku; na dnev- 
nom redu od 29. zasedanja. 31. zasedanje je zadužilo generalnog sekretara 
da ispita nove mogućnosti realizacije tog projekta; međutim, konkretni re- 
zultati ne treba da se očekuju na ovom zasedanju. 





TČ. 45: Ostvarenje denuklearizirane zone u Južnoj Aziji: na dnevnom 
redu svih zasedanja GAUN od 29. dalje. 

TČ. 46: Zabrana razvoja i proizvodnje novih vrsta oružja za masovno 
uništavanje i novih sistema takvih oružja; izveštava CCD, na dnevnom redu 
od 30. zasedanja. Bez izgleda da bi ovo zasedanje učinilo značajniji korak 
napred; još u rukama eksperala, 








TČ. 47: Smanjenje vojnih proračuna; izveštava generalni sekretar; na 
dnevnom redu od 28. zasedanja koje je preporučilo redukciju vojnih bu- 
džeta za 10 posto u odnosu na fiskalnu godinu 1973, te predložilo da se 10 
posto ušteđenih sredstava koristi za razvoj ZUR-a. NR Kina, Francuska, 
Velika Britanija i SAD odbile su poziv Waldheima augusta 1974. da sara- 
đuju u Specijalnom komitetu. 31. zasedanje GAUN je odobrilo izveštaj ge- 
neralnog sekretara i grupe eksperata i pozvalo državečlanice da do 30. 
aprila 1977. jave svoje primedbe i predloge da bi generalni sekretar cirku- 
lirao zaključke i preporuke najkasnije do kraja augusta 1977. 

TE. 48: Implementacija deklaracije o Indijskom okeanu kao zoni mira; 
na dnevnom redu od 26. zasedanja. 27. zasedanje je ad hoc osnovalo komi 
tet od 15 članova koji je na 29. zasedanju proširen na 18 članova. 


TE. 49: Zaključenje ugovora o potpunoj i opštoj zabrani nuklearnih pro- 
ba; na dnevnom redu od 30. zasedanja na predlog SSSR. Na 30. zasedanju 
je 25 nenuklearnih zemalja prihvatilo da učestvuju u pripremi pregovora 
za zaključenje tog sporazuma, ali nisu prihvatile ranije postavljene uslove. 


TE. 50: Implementacija deklaracije o jačanju međunarodne sigurnosti; 
izveštava generalni sekretar, na dnevnom redu od 24. zasedanja. Na 29. za- 
sedanju je GAUN apelovala na sve članice da prošire svrhu detanta na ceo 
svet i da obustave trku u naoružanju. 31. zasedanje je usvojilo dve rezo- 
lucije od kojih se prva odnosi na nemešanje u unutrašnje odnose drugih 
država, a druga na proširenje procesa popuštanja zategnutosti, sadržajno 
i geografski, uključujući Mediteran kao zonu mira. 

TČ. 51: Opšte i potpuno razoružanje; izveštaj CCD, Međunarodne agen 
cije za atomsku encrgiju — IAEA i generalnog sekretara. Na dnevnom redu 
od 14. zasedanja 1959. god. Komilet za razoružanje, od 18 članova, osnovan 
na 16. zasedanju je 1969. pretvoren u Konferenciju komilela za razoružanje 
od 26 članova — CCD, koja je na 29. zasedanju proširena na 31 člana (Ju- 
goslavija je članica komilcta). Analiza rasprava na redovnim zasedanjima 
GAUN i na sastancima CCD ukazuje na složenost ovog problema i na du- 
boka razmimoilaženja ne samo između blokova već i unutar njih, a pre 
svega nu duboko nepoverenje i podozrivost vodećih sila, kao i na nemoć 
OUN. Zahvaljujući naporima nesvrstanih zemalja održava se koliko, to- 
liko konstruktivan rad Konferencije i Skupštine. 


31. zasedanje je usvojilo 4 rezolucije koje se odnose na: a) SALT prego- 
vore, b) sazivanje Specijalnog zasedanja GAUN o razoružanju, c) jačanje 
bezbednosti nenuklearnih zemalja, d) miroljubiva upotreba nuklearne ener- 
gije. Zasedanje žali što vlade SSSR i SAD odugovlače zaključenje SALT 
ugovora i urgira napredak pregovora i u pogledu kvalitativnog ograničenja 
i stvarnog smanjenja strateškog nuklearnog oružja. Preporučuje i dogovor 
o međunarodnom režimu proizvodnje i stokiranju plutonijuma s obzirom 
na nužnost zaštitnih, preventivnih mera u skiadu sa politikom neširenja 

nuklearnog oružja, ali vodeći računa o razvojnim potrebama i interesima 
zemalja u razvoju. 


TE. 52: Specijalno zaseđanje GAUN o razoružanju: izveštaj Pripremnog 
komiteta. 31. zasedanje je, vodeći računa o predlogu 5. samita nesvrstanih 
zemalja, rešilo da sazove Specijalno zasedanje Skupštine maja—juna 1978. 
god. u New Yorku, te je osnovalo Pripremni komitet od 54 člana (Jugosla- 
vija je članica) sa mandatom da na 32. zasedanju iznese odgovarajuće pre- 
poruke. 


Tč. Svetska konferencija o razoružanju; izveštaj CCD, na dnevnom re- 
du od 26. zasedanja. Na 27. zasedanju je osnovan Specijalni komitet od 35 
članova (Jugoslavija je članica); na 28. zasedanju je ad hoc osnovan komi- 
tet za svetsku konferenciju o razoružanju od 40 članova (Jugoslavija je čla- 
nica). 


4 


PRIPREMNI KOMITET za specijalno zasedanje Generalne skupštine 
UN o razoružanju je na sedmom sastanku maja 1977. raspravljao o primed- 
bama i predlozima zemaljačlanica tog komiteta, a na dnevnom redu su 
bila i ostala pitanja u vezi specijalnog zasedanja GAUN; pregled tih pri- 
inedbi i predloga po zemljama odnosi se na načelne primedbe, na ciljeve 
specijalnog zasedanja, na pripremni rad, na dnevni red zasedanja, na orga- 
nizaciju zaseđanja, na glavne dokumente zasedanja kao i na ulogu OUN 
na području razoružanja. Zbog ograničenosti prostora ograđujemo se na 
osnovne primedbe i predloge obaju supersila mada postoje brojne razlike, 
naročito unutar zemalja-članica NATO pakta; pregled sadrži i primedbe i 
predloge Jugoslavije (iznesene u pismu Kurtu Waidheimu) koje odražavaju 
stav većine nesvrstanih zemalja. 


SSSR se zalaže od početka svog postojanja za mir i okončanje trke u 
naoružanju; politika detanta omogućava radikalnije korake u pravcu razo- 
ružanja u okviru multilateralnih i bilateralnih pregovora. Vlada SSSR je 
na poslednjem, tj. 31. zasedanju GAUN, predložila memorandum o razoru- 
žanju koji sadrži sažet program hitnih mera i odražava stav Brežnjeva da 
»politika SSSR ne ide za postizanjem superiornosti u naoružanju, već u 
pravcu redukcije naoružanja i smanjenja mogućnosti vojne konfroniacije«. 
Memorandum predlaže: prestanak trke u nuklearnom naoružanju, reduk- 
ciju i sledstveno tome eliminaciju nuklearnog oružja, zabranu nuklearnih 
proba, konsolidaciju režima o neširenju nuklearnog oružja, zabranu i de- 
strukciju hemijskih oružja, zabranu proizvodnje novih vrsta oružja i siste- 
ma za masovno uništavanje, redukciju oružanih snaga i konvencionalnog 
naoružanja, osnivanje zona mira u Indijskom okeanu i u drugim regionima, 
redukciju vojnih budžeta. Vlada SSSR predlaže da se problem razoružanja 
raspravlja u celosti na najautoritativnijem forumu — svetskoj konferenciji 
za razoružanje kao univerzalnom i kvalifikovanom organu za donošenje 
efektivnih odluka i mera. 


Specijalno zasedanje GAUN treba da znači prelaznu fazu ka sazivu 
svetske konferencije o razoružanju bez prekidanja tekućih i već proverenih 

formi pregovora o razoružanju; specijalno zasedanje treba da dogovori 
što brži rok saziva svetske konferencije i konkretne pripreme za nju. 
Vlada SSSR polazi od toga da specijalno zasedanje treba pomoći rad po 
stojećih kanala u pregovorima o razoružanju. 

SAD polazi od izjave predsednika Cartera 17. marta 1977. u UN: »Da- 
ćemo jak i konstruktivan doprinos predstojećem specijalnom zasedanju..«. 
Glavni cilj zasedanja treba da bude usmeren ka sasvim novom prilazu u 
multilateralnom rešavanju problema razoružanja. Rezultati specijalnog za- 
sedanja će se ceniti s obzirom na doprinos koji će dati poboljšanju među- 
narodne almosfere i napretku u razoružanju i kontroli oružja. Specijalno 
zasedanje treba da se posveti pitanju koje još nije bilo intenzivno rasprav- 
ljano u OUN, a to je pitanje mera za povećanje međunarodnog poverenja 
i smanjenja međunarodne zategnulosti, uslov za suštinski napredak na po- 
dručju razoružanja. Ogromne poteškoće u dosadašnjim pregovorima oko 
preciziranja »detinicije« razoružanja, ravnoteže, verifika — nazora, 
spornih političkih ciljeva, nesigurnosti... nisu veštačke i onemogućuju 
brži napredak pregovora. Specijalno zasedanje je samo korak u dugoroč- 
nom procesu za izgradnju svetskog reda koji će u većoj meri usmeriti ljud- 
ske potencijale i talente ka zadovoljenju osnovnih potreba čovečanstva. 











3 


SIPRI (The Stockholm International Peace Research Institute) konsta- 
tuje da se za naoružanje i vojne izdatke 1976. god. utrošilo 334 milijarde 
US dolara, što je ravno dvjema petinama ukupnog BNP »strećeg« sveta, 
odnosno što je dva puta više od BNP svih afričkih zemalja i za 14 puta 
premašuje ukupnu pomoć razvijenih zemalja ZUR-a iste godine. NATO i 
Varšavski ugovor učestvuju sa 70 posto (u periodu 1960, do 1976. učestvo- 
vali su sa 85 posto; izdaci ZUR-a povećani su u tom periodu od 5 na 15 
posto). Oko 400 hiljada naučnika i stručnjaka je angažovano na istraživač 
kom radu naoružanja, šlo obuhvata polovinu svih stručnjaka i naučnika u 
svetu; izdaci za ratna istraživanja iznose godišnje 25 milijardi US dolara, 
što angažuje dve petin: ih sredstava za istraživanje i za pet puta prema- 
šuje izdatke za istraživanje u medicini. 






Trka u naoružanju, proizvodnji i kupovini zahvala cco svet; nastoji 
povećanom proizvodnjom, odnosno kupovinom opreme, itd. obezbediti na. 
cionalnu bezbednost, mada istorija uči da to još nikome nije uspelo; na- 
protiv, povećava se nesigurnost na višem nivou sa sve većim opterećenjem 
nacionalnog BNP i sa svim negativnim posledicama po unutrašnji društve- 
no-ekonomski razvoj, kav i po međunarodne odnose. U toku poslednjih 20 
godina, konstatuje SIPRI, povećavaju se vojni izdaci u svetu za tri posto 
godišnje, a na prostoru ZUR-a za deset posto (prošle godine vrednost voj- 
nih kupovina ZUR-a povećana je za 16%). Više od povećanja kvantitcia 
naoružanja zabrinjava izuzetna dinamika povećanja kvaliteta, što traži sve 
veća sredstva u sve kraćem roku. 

»ORBIS-A Journal of World Affawrs«, proleće 77: 


U periodu od 1964. do 1975, godine došlo je do sledećih težih oružanih 
sukoba: 


rat u Vijetnamu (započeo 1962), šestodnevni rat između Izracla i Arap- 
skih zemalja 1967, intervencija u ČSSR 1968, ponovni sukobi između Sov- 
jetskog Saveza i NR Kine u 1969, sukob između Indije i Pakistana 1971, 
Yom Kipur rat između Izraela i Arapskih zemalja 1973, intervencija Turske 
na Kipru 1974, intervencija Kube i Južne Atrike u Angoli 1975. Pored toga 
došlo je do brojnih manje značajnih oružanih sukoba u Koreji 1968. i 1974, 
između Indonezije i Malezije 1963. do 1966, između Kenije i Somalije 1963. 
do 1967, između Indije i Pakistana 1967, između Salvadora i Hondurasa 
1969, između Guajane i Surinama 1969, između El Salvadora i Hondurasa 
1970, između Sovjetskog Saveza i NR Kine 1972, između Indije i Pakistana 
zbog Kašmira 1972, između Velike Britanije i Islanda 1972. i 1973, između 
Južnog Vijetnama i NR Kine zbog Paracelskih ostrva 1974, između Irana i 
Iraka 1974, između Tajlanda i Kambodže 1975, između Maroka i Alžira 
1975, i ponovno između Indije i Pakistana zbog Kašmira 1975. Mogli bismo 
dodati i intervencije Egipta i Saudijske Arabije u Jemenu 1962, Sirije u 
Jordanu 1970, Indonezije na Timoru 1975, itd. 


Izdaci za naoružanje (po vrednosti u US dolarima i cenama iz 1973) su 
povećani od 222 milijarde (1965. godine na 286 milijardi 1974. godine (28%); 
izdaci NATO zemalja su povećani za 23%, zemalja Varšavskog ugovora za 
29%, a zemalja u razvoju za 100%, prema podacima U.S. Arms Control and 
Disarmament Agency. Učešće izdataka za naoružanje u svetskom BNP se 
smanjilo od 6,7% na 5,7% u periodu 1965. do 1974. 


Obim prodaje naoružanja povećao se od 5,3 milijarde dolara (vrednost 
dolara i cene iz 1973.) 1965. godine na 8,4 milijardi dol. 1974. god., odn. za 
60%. Uvoz naoružanja u ZUR se u tom periodu udvostručio; Istočna Azija 
je povećala uvoz naoružanja za 11%, Afrika za 50%, Latinska Amerika za 
256%, Bliski Istok za 600%! 


Četiri ZUR (Iran 7,3 milijarde dolara, Egipat 5,4 milijarde dolara, Sau- 
dijska Arabija 44 milijarde dolara i Indija 2,8 milijarde dolara) su 1975. 
godine utrošile polovinu ukupnih vojnih izdataka ZUR-a. Izdaci ZUR-a 
brzo rastu; 1957. god. su učestvovale zemlje NATO pakta i Varšavskog ugo- 
vora u svetskim vojnim izdacima sa 85%; 1976. god. njihovo učešće je sma- 
njeno na 70%, a učešće ZUR-a se u istom periodu povećalo od 4% na 14%. 
Učešće ZUR-a u tom periodu godišnje prosečno iznosi 10%, dok svetski pro- 
sek iznosi 3%, Jugoslavija se, prema SIPRI, nalazi na 23. mestu zemalja po 
vojnim izdacima sa 1,9 milijardi dolara 1975. prošle godine 6,17% od na. 
cionalnog BNP). Svetski prosek u ovoj dekadi se kreće oko 6%, u ZUR-u 
oko 4% BNP. 

Rapidno raste svetska trgovina oružjem; ACDA-US Arms Control and 
Disarmament Agency ceni vrednost trgovine oružjem prošle godine na više 
od deset milijardi dolara, a porudžbine iznose oko 20 milijardi dolara; oko 
tri četvrtine tih prodaja ide ZUR-u. SIPRI tvrdi da su SAD, Sovjetski sa- 
vez, Velika Britanija i Francuska u periodu 1950. do 1976. isporučile 90% 
teškog oružja »trećem svetu«, od toga SAD i Sovjetski savez svaka po 

34%, Velika Britanija 13% i Francuska 8%. NR Kina je ranije učestvovala 
sa oko 6" u prodaji oružja ZUR-a; sada učestvuje sa svega oko 2%, Prema 
ACDA su najznačajniji uvoznici oružja među ZUR u periodu 1965. do 1975: 

Iran 3,877 milijardi dolara, Egipat 2,780, Južna Koreja 2,452, Sirija 
1,905, Irak 1,721, Tajvan 1,696, Indija 690, Libija 1,116, Saudijska Arabija 
1,038 i Pakistan 842 milijarde dolara. Tome bi trebalo dodati još Izrael 
4,031, DR Vijetnam 4,420, Južni Vijetnam 8,362 milijarde dolara. 


ACDA podaci kažu da dostiže vrednost trgovine oružjem u periodu 
1966. do 1975. oko 70 mird dol po tekućim cenama, odnosno oko 58 mlrd 
dol. po stalnim cenama; »Treći svet« učestvuje u uvozu oružja sa 60%, u 
izvozu svega sa 4%. SAD učestvuju u tome sa 50%, u prodaji oružja trećem 
svetu sa 60%, Sovjet. Savez sa 30%, od toga 2/3 »trećem svetu.« 


»L'EXPRESS«, 14. augusta 1977, u članku »Prodaja oružja predsednika 
Cartera« sa podnaslovom »Nije lako pomiriti moralne principe sa politič- 
kim interesima«, spominje Carterovo predizborno obećanje.« »Ne možemo 
biti istovremeno najaktivniji pobornici mira u svetu i najveći trgovci 
oružjem« i izjave posle preuzimanja vlasti: »Odsada će biti isporuke oružja 
izuzetna stvar u spoljnoj politici SAD« kao i »Već u 1978. SAD će smanjiti 
izvoz oružja«. Praksa, međutim, kaže da nova administracija tumači poli- 
liku prodaje oružja kao »business as usual«. Južna Koreja će primiti za 8 
milijardi oružja u zamenu za nepotpuno (problematično) povlačenje ame- 
ričkih kopnenih snaga; poverljivi pakt Washingtona sa Ryadom o masov- 
nim isporukama savremenog oružja pretvara Saudijsku Arabiju u glavni 
američki vojni arsenal na Bliskom Istoku i to, prema L'Expressu, za obe- 
ćanje da se cena nafic neće povećati i za kanalisanje petrodolarskih viškova 
u SAD. Vlada SAD je to zvanično demantovala! 

Najbliži, i verovatno najuticajniji, saradnik Caricra Zbigniew Brze- 
zinski, predsednik Nacionalnog saveta za bezbednost i spoljnu politiku, je 
prema UPI 2. septembra izjavio Business Week-u da nova administracija 
teži ka »globalnim promenama u konstruktivnoj spoljnoj politici« i da se 
među šest prioritetnih naloga ubraja »saradnju u naporima da se obuzda 
trka u naoružanju i drugim oblastima, ne smatrajući američko-sovjetske 
odnose ni početkom ni krajem međunarodnih briga«, te da treba »privući 
pažnju sveta na globalne probleme kao što su nuklcarno oružje i pošto- 
vanje prava čoveka«. 

Odluka predsednika Cartera da potpiše specijalnu direktivu o jačanju 
vojnih potencijala u Zapadnoj Evropi i o povećanju američkih rashoda u 
okviru NATO pakta naišla je na oštru kritiku Moskve. Pravda, partijski 
organ, piše o »raspirivanju ratne histerije«, smatra da nije ničim oprav- 
dano naglašavanje o vojnom izazovu NATO-a sa strane Varšavskog ugovora, 
oštro kritikuje nameru Pentagona o stacioniranju neutronskog oružja u 
Zapadnoj Evropi, i to uoči beogradskog KEBS-a. 

Jugoslavija i razoružanje 


Jugoslavija kao samoupravna socijalistička i istinski nesvrstana, a ne 
samo vanblokovska, zemlja koja je Ustavom obavezana na politiku ne: 
stavanja (što je gotovo jedini primer u svetu!) je najodlučniji pristaša 
politike opšteg i potpunog razoružanja, što je uslov postizanja trajnog 
mira i bezbednosti u svetu i uvođenja novog međunarodnog ekonomskog 
(i time političkog) poretka u svetu. Žrtva oba svetska rata i drugih spoljnih 
pritisaka, ona je duboko privržena utvrđivanju svetskog mira i bezbedno- 
sti i politici razoružanja; prinuđena da odvaja znatan deo svog društvenog 
proizvoda za odbranu, uzimajući u obzir i izuzetno složen geopolitički po- 
ložaj Jugoslavije, ona ne može da koristi sve svoje materijalne i ljudske 
potencijale u samoupravnom socijalističkom sistemu za svoj privredni i 
društveni razvoj kao i za pomoć manje razvijenim zemljama. Zbog toga 
se dosledno, stalno angažovala u svim međunarodnim forumima, a napose 
u organima Ujedinjenih nacija, za postizanje prioritetnog cilja savremenog 
sveta — opšteg i potpunog razoružanja. Aprila 1957. god. je na poziv Ko- 
miteta UN za razoružanje predložila memorandum o stavu vlade Jugosla- 
vije o pitanju razoružanja, nuklearnog i konvencionalnog, koji je pobudio 
najveću pažnju. 

Skupština SFRJ je juna 1957. donela Deklaraciju o obustavi eksperi- 
mentalnih eksplozija nuklearnog oružja shodno politici Jugoslavije koju 
je predsednik Tito formulisao marta 1955. u Parlamentu: »Mi smo za upo- 
trebu nuklearne energije samo u mirnodopske svrhe uz efikasnu međuna- 
rodnu kontrolu«. Vlada SFRJ je maja 1965. podnela Konferenciji komiteta 
UN za razoružanje CCD memorandum o neposrednim merama na području 
razoružanja. 

Najveći doprinos Jugoslavije svetskom miru i sledstveno tome razo- 
ružanju je u razvijanju pokreta nesvrstavanja i usmeravanju politike ne- 
svrstanosti ka miru i razoružanju. Deklaracije svih pet samita nesvrstanih 
zemalja su u tom pogledu od posebnog značaja; to važi i za govore pred. 
sednika Tita na tim skupovima. Već govorom na beogradskom samitu 1961. 
dao je celovit prikaz tog problema koji ima i danas punu vrednost. Govor 
predsednika Tita u generalnoj debati na Prvoj konferenciji šefova država 
i vlađa nesvrstanih zemalja septembra 1961. u Beogradu je toliko značajan 
i aktuelan da zaslužuje pažnju svih međunarodnih faktora koji posredno 
ili neposredno učestvuju u pripremama za osmo specijalno zasedanje Ge- 
neralne skupštine UN. O tome je govorio i kasnije na samitima nesvrstanih 
zemalja, ali već govorom iz 1961. godine daje celovit prikaz problema razo- 
ružanja i put ka njegovom rešavanju. Ogromna je šteta što je prošlo već 
16 godina, a da još nije došlo do sazivanja svetske konferencije o razoru- 
žanju koju je već tada tražio predsednik Tito. Govor predsednika Tita 
znači veliku opomenu celom svelu, a pre svega zemljama koje snose glavnu 
odgovornost za nastavljanje sve besomučnije trke u naoružanju. 





»Na rečima, svi su za razoružanje, ali u praksi, kada treba da se pri- 
stupi konkretnom rešavanju, postavljaju se ograde i protivpredlozi koje 

onemogućavaju postizanje nekog sporazuma. Svedoci smo nerazumljive igre 
oko zaista ključnog problema; ključnog i zbog loga što on predstavlja 
stalnu pretnju miru i zbog toga što iscrpljuje ogromna materijalna sred- 
stva koja bi se mogla koristiti za dobrobit i blagostanje naroda ne samo 
u zemljama koje poseduju i troše ta sredstva već i uopšte. Dugo vremena 
postavljalo se pitanje čemu dati prioritet: kontroli ili razoružanju? ali, da 
bi se nešto kontrolisalo, mora se odvijati neki proces koji treba kontroli- 
sati, što znači proces stvarnog razoružanja... Očigledno je da su danas 
neophodni ne samo pojačani napori nego i nov način prilaženja ovom pro- 
blemu uz široko i aktivno učešće i onih zemalja koje nisu uvučene u trku 
o naoružanju, niti su do sada bile uključene u neposredne pregovore o 
razoružanju... Možda je došlo vreme da se razmisli i o mogućnosti sazi- 
vanja opšte svetske konferencije o razoružanju... što ne znači umanjiva. 
nje uloge velikih nuklearnih sila na području gde će one imati i dalje da 
snose glavnu odgovornost. 











Naravno, kad govorim o novom prilaženju ovom problemu, ne mislim 
na to da treba da se nađe neka iluzorna srednja linija između oprečnih sta- 
vova jedne i druge sirane, već linija koja bi odgovarala objektivnim po- 
trebama i efikasnijem kretanju u oblasti razoružanja. U tom smislu su 
12 azijsko-afričkih zemalja 1 Jugoslavija, učesnice na ovoj konferenciji, 
podnele rezoluciju XV zasedanju Generalne skupštine UN, koja sadrži bitne 
elemente jedne pozitivne platforme za dalji rad na razoružanju. U načelu 
se, naime, svi slažu da se do opšleg i potpunog razoružanja može doći samo 
u vremenski određenim fazama, od kojih nijedna ne bi smela da poremeti 
ravnotežu na štetu jedne države ili grupe država... Niko ne usporava po: 
trebu stroge međunarodne kontrole ali tendencija onih koji i dalje »fetiši- 
ziraju« kontrolu ne može drukčije se oceniti nego kao izraz njihove ne- 
spremnosti ili oklevanja da se priđe stvarnom razoružanju. U sadašnjoj 
situaciji duboke krize rada na razoružanju, izgleda mi, da pitanje početnih 
i delimičnih mera takođe dobija naročiti značaj. Te mere, naravno, ne 
treba shvatiti kao alternativu potpunom razoružanju, koje postaje osnovni 
i sve hitniji zadatak ... Mislim, da bi kao prva u nizu takvih mera mogla 
da bude odluka svih zemalja o smanjenju vojnih izdataka, uz obaveznu 
uplatu i korišćenje jednog dela ušteda za pomoć nedovoljno razvijenim 
zemljama, što bi predstavljalo i izvesnu garanciju da je to smanjenje zaista 
sprovedeno. Ako se ni ovo ne bi moglo odmah postići, onda bi se bar moglo 
odlučiti o zamrzavanju vojnih budžeta sa stanjem na počeiku 1960. godine... 








Da li je realno i može li se, inače, ozbiljno govoriti o razoružanju, kad 
se u isto vreme u ogromnoj meri povećavaju izdaci za naoružanje i proiz- 
vodnju najsavremenijih sredstava za uništavanje? I tu nema logike. I tu 
postoji očevidna kontradikcija između reči i dela... Vanredno je važno da 
se atomski eksperimenti definitivno obustave... Ja mislim da rešavanje 
problema razoružanja zahteva najveću hitnost i verujem da se mi ovde svi 
u tome slažemo, jer vreme koje prolazi sve više otežava konstruktivno re- 
šenje tog problema, u prvom redu zbog držanja velikih sila. Svet, koji u 
tome vidi za sebe preteću opasnost, mora o tome kazati svoju odlučnu reč 
—a to je u prvom redu i naš zadatak ovde.« 


DEKLARACIJA prve konferencije šefova država i vlada nesvrstanih 

zemalja kaže u tač. 15 da je razoružanje »imperativna nužnost i najhitniji 
zadatak čovečanstva. Radikalno rešavanje problema ... može se naći jedino 
u opštem, potpunom i strogom međunarodno kontrolisanom razoružanju«, 





U tač. 16. kaže se da u potpunom razoružanje treba uključiti: »Elimi- 
nisanje oružanih snaga, naoružanja, stranih baza, proizvodnje oružja, kao 
i ustanova i postrojenja za vojnu obuku izuzev u svrhe unulrašnje bezbed- 
nosti; da treba uključiti totalnu zabranu proizvodnje, posedovanja i upo- 
trebe nuklearnog i termonuklearnog oružja, bakteriološkog i hemijskog 
oružja kao i eliminisanje opreme i uređaja za isporuku, smeštaj i operaciju 
oružja za masovno uništavanje na nacionalnim teritorijama«. 

Tač, 17. govori o režimu vasionskog prostora u vezi razoružanja. 


Tač. 18. poziva velike sile »da bez odlaganja potpišu ugovor o opštem 
i potpunom razoružanju da bi spasli čovečanstvo od strahota rata i oslo 
bodile energiju i sredstva koja se sada troše na naoružanje za miran eko- 
nomski društveni razvitak celokupnog čovečanstva. Zemlje učesnice sma- 
traju da a) vanblokovske zemlje treba da budu zastupljene ubuduće na 
svim konferencijama za razoružanje; b) sve diskusije o razoružanju treba 
da se održavaju pod pokroviteljstvom UN; c) opšte i potpuno razoružanje 
treba da bude zagarantovano efikasnim emom inspekcije i kontrole, s 
tim da u odgovarajuća tela budu uključeni izvesni članovi vanblokovskih 
zemalja«. 





Tač. 19. govori o zabrani svih nuklearnih i termonuklearnih proba. 

Tač. 20. se često pogrešno tumači, mada je već tada bio jasan stav ne- 
svrstanih zemalja u pogledu sazivanja svetske konferencije odnosno speci- 
jalnog zasedanja o razoružanju. Ona kaže: »Učesnici konferencije predlažu 
da Generalna skupština UN na sledećem zasedanju usvoji rezoluciju o sa- 
zivanju vanrednog zasedanja GSUN, posvećeno diskusiji o razoružanju ili 
da se sazove jedna svetska konferencija o razoružanju pod pokroviteljstvom 
UN, koja bi pokrenula rad na opštem razoružanju«. 


Druga konferencija šefova država ili vlada nesvrstanih zemalja u Kairu 
oktobra 1964. je u Programu za mir i međunarodnu saradnju posvetila glavu 
7 ovom problemu; njome se traži: opšte i potpuno razoružanje, miroljubi- 
vo korišćenje atomske energije, zabrana svih eksperimenata sa nuklearnim 
oružjem, uspostavljanje bezatomskih zona, sprečavanje distribucije nukle- 
arnog oružja i zabrana svih nuklearnih oružja; u glavi 8 govori se o vojnim 
paktovima, stranim trupama i bazama. 





Rezolucija Treće konferencije šefova država i vlada nesvrstanih ze- 
malja o razoružanju, održana septembra 1970. u Lusaki, pozdravlja »de- 
ceniju« razoružanja i konkretizuje opštu prioritetnu listu o sveobuhvatnom 
programu razoružanja. 

Politička deklaracija Četvrte konferencije šefova država i vlada nesvr- 
stanih zemalja u Alžiru 1973. u glavi 3 od tač. 60. do tač. 76. raščlanjuje pro- 
blematiku razoružanja i predlaže konkretna rešenja mnogih pitanja. 


Politička deklaracija Pete konferencije šefova država i vlada nesvrsta- 
nih zemalja u Kolombu 1976. govori u tač. 122. do 134. o pretvaranju Indij- 
skog okeana u zonu mira, sa predlogom da se »što je pre moguće sazove 

konferencija o Indijskom okeanu u skladu sa rezolucijama Generalne skup- 
štine UN sa XXIX i XXX zasedanja, kako bi se usvojile mere za primenu 
odredaba deklaracije o Indijskom okeanu kao zoni mira«. 


U tačkama od 135. do 141. govori o razoružanju i bezbednosli; između 
ostalog predlaže da se zatraži »održavanje specijalnog zasedanja GSUN što 
pre je moguće, a najdocnije 1978. sa dnevnim redom: a) razmatranje pro- 
blema razoružanja; b) pokretanje i izrada programa prioriteta i preporuka 
u oblasti razoružanja; c) pitanje sazivanja svetske konferencije o razoru- 
žanju. 

Peta konferencija je prihvatila »Rezoluciju o Indijskom okeanu kao 
zoni mira« i »Rezoluciju o razoružanju«. 

Vlada Jugoslavije je početkom maja 1977. uputila generalnom sekre- 
taru UN odgovor u vezi specijalnog zasedanja GSUN o razoružanju, u kome, 
između ostalog, kaže: 

»Vlada SFRJ ocenjuje da odluka GSUN doneta na XXXI zasedanju o 
sazivanju specijalnog zasedanja o razoružanju izražava snažnu želju među- 
narodne zajednice da zaustavi sve ubrzaniju trku u naoružanju i da po- 
krene proces razoružanja ... Jugoslavija je od nastanka UN ovom pro- 
blemu posvetila najveću moguću pažnju ... Nesvrstane zemlje su na svo- 
jim konferencijama, u OUN, u okvirima CCD — Konferencija komiteta za 
razoružanje stalno istupale u prilog sporazuma o merama razoružanja i 
podnosile brojne predloge. Jugoslavija je uvek smalrala da je OUN naj- 
pogodniji i jedini univerzalni forum na kojem je moguće razmatrati i na- 
laziti rešenje za ovaj problem ..., ne negirajući pri tome značaj regionalnih, 
bilateralnih ili drugih vrsta pregovaranja ... 

Međunarodni mir i bezbednost, zasnovani na ravnoteži sile, dugoročno 
se ne mogu održati, a trka u naoružanju je sastavni deo i izraz takve poli- 
tike. Najveća naučna i tehnička dostignuća danas su stavljena u funkciju 
trke o naoružanju, a angažovanje sve više ljudskih, malerijalnih i finansij- 
skih sredstava u istraživanju i proizvodnji sve modernijeg oružja opasno 
ugrožava ekonomski razvoj međunarodne zajednice i teško pogađa ne samo 
male i srednje države već i one sa najvećom ekonomskom moći 

Jugoslavija polazi od pretpostavke da specijalno zasedanje GSUN o ra 
zoružanju treba da održi na što višem političkom nivou sa zadatkom da 
se ne samo oceni sadašnje stanje problema razoružanja, rezultati pregova- 
ranja, posledice i opasnost za proces popuštanja zategnutosti i posledice 
za ekonomsko-socijalni razvoj međunarodne zajednice već istovremeno i da 
se dogovori o programu mera čija bi dosledna primena omogućila efika- 
snije rešavanje nekih osnovnih problema razoružanja. 


Polazeći od iznetih ideja vlada Jugoslavije predlaže dnevni red: gene- 
ralnu debatu, usvajanje političke deklaracije ili deklaracije o razoružanju, 
usvajanje programa mera za razoružanje i pitanje mehanizma pregovara- 
nja UN. U tom okviru treba razmotriti i pitanje sazivanja svetske konfe. 
rencije o razoružanju... Jugoslavija smatra da bi u političkoj deklaraciji 
trebalo istaći principe na kojima treba ubuduće zasnivati pregovore o ovom 
problemu: a) princip najvećih prioriteta... b) princip paralelnog prego- 
varanja o opštem i potpunom razoružanju; ... princip uravnoteženog sma- 

njenja snaga na nižem nivou; ... princip kontrole, ... e) princip očuvanja 
jednake bezbednosti za sve zemlje; ... f£) univerzalnost ... g) princip infor- 
miranosti ... Među merama koje bi se mogle usvojiti na specijalnom zase- 
danju predlaže: a) mere ka zaustavljanju trke u naoružanju, pre svega nu- 
klearne; b) mere za smanjivanje ostalog oružja ... c) mere za zabranu dru- 
gih oružja za masovno uništavanje; d) mere o zabrani upotrebe napalma i 
drugih zapaljivih sredstava ... e) mere za smanjivanje vojnih efektiva i iz- 
dataka za naoružanje kao i za stvaranje, od tako dobijenih ušteda, fondova 
za pomoć zemljama u razvoju i za borbu protiv gladi i teških elementarnih 
nepogoda; mere za ubrzano povlačenje stranih trupa i baza ... g) mere za 
ograničavanje i zabranjivanje transfera oružja, posebno u ratnim i kriznim 
područjima. 

Odgovor predlaže niz ostalih mera u pogledu jačanja bezbednosti i 
uloge OUN; predlaže da Prvi politički komitet OUN treba da se bavi is- 
ključivo pitanjima razoružanja i međunarodne bezbednosti... Treba utvr. 
diti neposredniji odnos i čvršću povezanost između bilateralnih i regional- 
nih pregovora i OUN ... Vlada Jugoslavije je ubeđena da postoje potrebni 
uslovi i raspoloženje, da se na specijalnom zasedanju donesu takve odluke 
i usvoje mere koje mogu predstavljati prekretnicu u razrešavanju problema 
razoružanja. 

